**Cofnodion Cyfarfod Cyngor Cymuned Llanrug a Chwm y Glô a gynhaliwyd ar Nos Fawrth 19 o Fai 2015 am 19:40 yn Ysgol Gynradd Cwm y Glô.**

**Presennol**: Y Cynghorwyr Goronwy Hughes (Cadeirydd), Clifford Williams, Richard Robinson, Meirwen Lloyd, Hefin Jones, Phil Roberts, Nan Humphreys, Alan Pritchard.

**Ymddiheuriadau:** Y Cynghorwyr Avril Jones (Is-gadeirydd), Brian Jones, Delyth Tomos, Rhian Thomas.

**Clerc:** Meirion Jones

1. **Croeso gan y Cadeirydd**

Croesawyd pawb i’r cyfarfod gan y Cadeirydd

1. **Derbyn ymddiheuriadau**

Derbyniwyd ymddiheuriadau fel a nodir uchod

1. **Ddim yn bresenol – dim ymddiheuriadau**

Neb

1. **Datgan buddiant personol**

Rhain yw cofnodi fel y byddant yn codi

1. **Cadarnhau cofnodion mis Ebrill 2015**

Fe’i cynigwyd yn gywir gan y Cynghorydd Alan Pritchard ac fe’i eilwyd gan y Cynghorydd Richard Robinson

1. **Materion yn codi o’r cofnodion**
2. **Ffordd Bryngwyn** – adroddwyd fod y gwaith wedi cychwyn ar y ffordd yma gan Gyngor Gwynedd.
3. **Baw Ci** – Adroddwyd fod y Cynghorydd Meirwen Lloyd wedi bod yn yr Ysgol Gynradd yn cyflwyno gwobr i ennillwyr y gystadleuaeth gwneud poster i’w ddosbarthu o gwmpas y pentref. Adroddwyd ymhellch fod nifer o’r posteri wedi ei lamineiddio ac fod angen penderfyniad nawr o ble yw lleoli.

**Penderfynnwyd:** Derbyn yr adroddiad ac i’r Is-bwyllgor Hamdden benderfynu ar eu lleoliad.

1. **Arwyddion Cadw Llanrug yn daclus / baw ci –** adroddodd y Cadeirydd ei fod wedi bod mewn cysylltiad a’r cwmni roedd wedi paratoi’r arwyddion o’r blaen i’r Cyngor ac ei fod wedi archebu 6 ohonynt.

**Penderfynnwyd:** Y Cadeirydd i gysylltu a’r Cynghorydd Hefin Jones pan fydd yr arwyddion yn barod yw lleoli mewn mannau priodol.

1. **Llwybr Rhos Ddu –** Adroddodd y Cynghorydd fod wal ar lwybr cyhoeddus Rhos Ddu wedi disgyn ac ei fod eisioes wedi cysylltu a Chyngor Gwynedd i adrodd am hyn.

**Penderfynnwyd:** Derbyn yr adroddiad.

1. **Cebl trydan ger Ysgol Gynradd Llanrug –** Adroddwyd fod y Cynghorydd Charles Jones eisioes wedi cysylltu a Chyngor Gwynedd, Scottish Power am hyn ac fod y cebl nawr wedi dynhau.

**Penderfynnwyd:** Derbyn yr adroddiad

1. **Parcio ar ger yr Hen Ysgol ar Ffordd Bryngwyn**

Adroddodd y Cynghorydd Nan Humphreys fod bysiau wedi bod yn cario plant i’r hen ysgol ar gyfer gweithgareddau ond yn ddiweddar fod nifer i geir i weld yn dod a plant yno ac yn sefyllfa beryglus.

**Penderfynnwyd:** Y Clerc i gysylltu a’r Ganolfan yn y lle cyntaf i holi beth yw’r rheswm am hyn ac os oes na newid wedi bod yn eu polisi.

1. **Ceisiadau Cynllunio**
2. **C15/0370/23/RC – 2 Swn yr Efail Llanrug – Diwygio cymal o fewn cytundeb 106 er mwybn lleihau y cyfnod morgeisai mewn meddiant o 8 wythnos i bedair wythnos a dileu’r geiriau i rhentu.**

**Penderfynnwyd:** Cafwyd trafodaeth helaeth ar y cymal 106 ar amod o ganiatau cais cynllunio ac o’r drafodaeth nid oedd neb yn sicr o beth yn union mae yn ei olygu. Felly i’r Clerc gysylltu a Chyngor Gwynedd i holi mwy am gymal 106, pam y rhoddiw ac am ba resymau gellir ei dynnu i ffwrdd.

1. **C15/0395/23/LL – Afon Rhos, Llanrug - Estyniad unllawr i ochr yr eiddo presenol i greu anecs**

**Penderfynnwyd:** Dim gwrthwynebiad

1. **C15/0438/23/LL – Dragon Motors Cwm y Glo - Gwaith peiriannyddol ar ffurf tynnu gwyneb craig er mwyn creu gofod ychwanegol i gadw cerbydau**

**Penderfynnwyd:** Adroddwyd fod gwybodaeth leol wedi dod i law oedd yn cadarnhau fod Cidyll Coch wedi bod yn nythu ar y graig ers blynyddoedd bellach, ond yn dilyn y sŵn wrth dyllu fewn i’r graig, yna ni welwyd y Cidyll leni. Mynegwyd pryder nad oedd y wybodaeth leol yma yn cyd fynd a’r datganiad a wnaethpwyd ar y ffurflen gais Cynllunio. Penderfynnwyd i’r Clerc ddwyn sylw’r Adran Gynllunio at hyn a holi pa waith i wiro’r hyn a ddatgelwyd ar y ffurflen gais a wnaethpwyd. Hefyd i holi Cyfoeth Naturiol Cymru am effaith hyn ynghyd ac arbenigwr adar lleol.

1. **Sylwadau ar fersiwn ddrafft o’r Rheolau Sefydlog**

Adroddwyd fod y Cynghorwyr Meirwen Lloyd, Phil Roberts a’r Clerc wedi pori drwy fodel a Reolau Sefydlog un noson ac wedi ei addasu gan wneud awgrymiadau i’r Cyngor. Adroddwyd gan y Clerc bydd angen i ‘r rhain fynd ar ein gwefan ac fod angen penderfyniad heno os am eu mabwysiadu neu peidio.

**Penderfynnwyd:**  Mabwysiadu ar hyn o bryd y Rheolau Sefydlog fel y gallwn eu rhoi ar ein gwefan ond gyda peth addasiadau ac i’r Glerc drefnu hyn.

1. ***Cae Chwarae Cwm y Glo*:**

Dim yw adrodd

1. ***Cae Chwarae Pwll Moelyn Llanrug***

Adroddwyd ein bod wedi cael dau adroddiad a’r sut i symud ymlaen a trin y coed ar gae Pwll Moelyn.

**Penderfynnwyd:** Symud ymlaen ac awgrymiadau un o’r ymgymerwyr ac i’r Clerc gysylltuac ef i’w hysbysu o hyn. Adroddwyd fod yr ymgymerwr am gysylltu a Chyngor Gwynedd i sicrhau caniatad rhag ofn fod unrhyw waharddiad ar wneud y gwaith.

1. **Cae chwarae Nant y Glyn**

**Dim yw adrodd yn absenoldeb y Cynghorydd Rhian Thomas.**

**Penderfynnwyd:** Y Cynghorydd Meirwen Lloyd gysylltu a’r Cynghorydd Rhian Thomas am ei sylwadau / awgrymiadau oherwydd fod cwynion yn dod i law gan y cyhoedd am yr oedi cyn gosod yr offer.

1. **Llwybrau Cyhoeddus**

Adroddwyd ein bod wedi cael mapiau gan Gyngor Gwynedd o lwybrau cyhoeddus yr ardal ac i’r Cyngor geisio cael copiau ohonynt gyda rhai wedi ei lamineiddio fel y gellir ei gosod yn y Sefydliad Coffa, Llanrug a’r Ysgol Gynradd yng Nghwm y Glo. Yn anffodus nid oedd y cwmni argraffwyr cyntaf yn gallu gwneud y gwaith felly fe aeth y Cynghorydd Clifford Williams a’r mapiau i edrych os gall cwmni arall wneud y gwaith.

**Penderfynnwyd:** Derbyn yr adroddiad.

1. **Adroddiadau Pentrefi – Cwm y Glo**

Adroddwyd fod tyllau ar y ffordd drwy Gwm y Glo ac fod cyflwr y ffordd yn ei gwneud yn beryglus. Adroddwyd ymhellach fod y Cynghorydd Brian Jones eisioes wedi cysylltu a Chyngor Gwynedd i ddod a hyn i’w sylw.

**Penderfynnwyd:** Derbyn yr adroddiad

1. **Adrodiadau Pentrefi – Llanrug**

Adroddwyd fod Ffordd yr Orsaf yn dyllau ac ei bod angen ei ail wynebu. Adroddwyd ymhellach fod y Cynghorydd Charles Jones eisioes wedi bod mewn cysylltiad a Chyngor Gwynedd am hyn ac wedi derbyn ymateb gan Beiriannydd Ardal Arfon, yn cydnabod fod angen gwneud y gwaith ond yn dilyn toriant ar eu cyllideb nid ydynt yn rhagweld bydd y gwaith yn cael ei wneud yn ystod y flwyddyn ariannol yma.

**Penderfynnwyd:** Derbyn yr adroddiad

1. **Glanhau Pentrefi – Cwm y Glo**

Adroddwyd fod plant Cwm y Glo yn mynd o amgylch y pentref i gasglu sbwriel gyda Menter Fachwen.

1. **Glanhau Pentrefi – Llanrug**

Adroddwyd fod y criw sydd wedi sefydlu yn mynd o gwmpas y pentref yn gwneud gwaith gwych o dacluso’r pentref ac fod cyhoeddusrwydd da wedi bod yn y papurau lleol. Ychwanegwyd fod croeso i unrhyw un wirfoddoli eu gwasanaeth i ymuno a’r criw.

Adroddwyd ymhellach fod Ysgol Brynrefail wedi bod yn gwneud gwaith tacluso’r pentref.

**Penderfynnwyd:** Derbyn yr adroddiadau a diolch i’r criw am eu gwaith ac i’r Cynghorydd Hefin Jones gysylltu ag Ysgol Brynrefail i drefnu i ddisgyblion fynd oddi amgylch y pentref i godi sbwriel.

1. **Y Fynwent**
2. Derbyniwyd cwyn fod ceir yw gweld yn y Maes Parcio ar un achlysur yn hwyr ond ymddengys mai digwyddiad unigryw oedd hyn.

**Penderfynnwyd:** Derbyn yr adroddiad ond parhau i gadw llygaid ar y Maes Parcio.

1. Adroddwyd ei fod yn dod yn amser cysegru tir ychwanegol yn y fynwent yn y dyfodol agos.

**Penderfynnwyd:** Derbyn yr adroddiad

1. Adroddwyd fod y giat angen ei beintio ac fod y sedd y Cyngor angen ei thrwshio.

**Penderfynwyd:** Derbyn yr adroddiad a gofyn wrthy peintiwr fynd i beintio’r giat ac i saer coed ymgymryd a’r gwaith o drwsio sedd y Cyngor

**19a Praesept 2015 / 2016**

Adroddwyd ein bod wedi derbyn hanner cyntaf ein praesept ar gyfer y flwyddyn ariannol 2015 / 2016.

**Penderfynnwyd:** Derbyn y wybodaeth

**19b Gwahoddiad gan Gyngor Gwynedd i ‘Her Gwynedd’ ar 2 o Orffennaf 2015**

**Penderfynnwyd:** Y canlynol i fynychu – Y Cynghorwyr Phil Roberts, Richard Robinson, Meirwen Lloyd, Meryl Green a Goronwy Hughes (Cadeirydd) ynghyd a’r Clerc.

**20 Gohebiaeth – Eraill**

* + - 1. **Adroddiad ac amcangyfrif am waith ar goed yn Pwll Moelyn**
      2. **Un Llais Cymru - rhestr o hyfforddiant**
      3. **Mynediad i wybodaeth am Gynghorau Cymuned**

**Penderfynnwyd:** Derbyn y wybodaeth

**21 Llenwi Sedd Wag ar Gyngor Cymuned Llanrug**

Adroddwyd gan y Clerc fod y broses roedd yn angenrheidiol ei dilyn bellach ac nad oedd angen cynnal etholiad. Mater i’r aelodau nawr oedd penderfynnu pa ymgeisydd i apwyntio.

**Penderfynnwyd:** Er tegwch i’r ddau sydd wedi datgan diddordeb penderfynnwyd i’r Clerc gysylltu a’r ddau ymgeisydd a’i gwahodd i gyfarfod a’r Cyngor ar Nos Fawrth 2 o Fehefin 2015.

**Cyfarfod Nesaf 16 o Fehefin am 19:00 yn y Sefydliad Coffa**

Daeth y cyfarfod i ben am 21.40

**Arwyddwyd:**

**Cadeirydd Dyddiad:**